Plauretis

Plauretis (Gymnadenia) – gegužraibinių (Orchidaceae) augalų gentis. Augalai daugiamečiai, su plaštakiškais skiltėtais šakniagumbiais. Stiebas plikas. Lapai siauri, linijiški, be dėmelių. Žiedai nedideli, sukrauti cilindriškose kekėse. Žiedų spalva nuo blankiai violetinės iki rožinės ir baltos. 

Iš viso gentyje žinomos apie 22 rūšys, paplitusių Europoje ir Azijos vidutinio klimato juostoje. 

Lietuvoje auga:
 Kvapusis plauretis (Gymnadenia odoratissima). Rūšis įrašyta į Lietuvos raudonąją knygą.
 Pievinis plauretis (Gymnadenia conopsea). Rūšis įrašyta į Lietuvos raudonąją knygą. 
 Tarpinis plauretis (Gymnadenia x intermedia). Hibridas.

Gegužraibiniai